CELEX: 31991R3604
Language: el
Date: 1991-12-03 00:00:00
Title: Κανονισμός ( ΕΟΚ ) αριθ. 3604/91 του Συμβουλίου της 3ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3928/90 για την κατανομή μεταξύ των κρατών μελών, για το έτος 1991, ορισμένων ποσοστώσεων αλιευμάτων για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen

Avis juridique important

|

31991R3604

Κανονισμός ( ΕΟΚ ) αριθ. 3604/91 του Συμβουλίου της 3ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3928/90 για την κατανομή μεταξύ των κρατών μελών, για το έτος 1991, ορισμένων ποσοστώσεων αλιευμάτων για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan Mayen  

Επίσημη Εφημερίδα αριθ. L 343 της 13/12/1991 σ. 0005 - 0006

ΚΑΝΟΝΙΣΜΟΣ (ΕΟΚ) αριθ. 3604/91 ΤΟΥ ΣΥΜΒΟΥΛΙΟΥ  της 3ης Δεκεμβρίου 1991  για την τροποποίηση του κανονισμού (ΕΟΚ) αριθ. 3928/90 για την κατανομή, μεταξύ των κρατών μελών, για το έτος 1991, ορισμένων ποσοστώσεων αλιευμάτων για τα σκάφη που αλιεύουν  στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το Jan MayenΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας (2), και  ιδίως το άρθρο 11,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3928/90 (3) κατανέμει, για το έτος 1991, ορισμένες ποσοστώσεις αλιευμάτων, μεταξύ των κρατών μελών, για τα σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη που βρίσκεται γύρω από το  Jan Mayen-  ότι, για το 1991, είχε χορηγηθεί στην Κοινότητα ποσόστωση 6 500 τόνων αλιευμάτων άλλων ειδών, στα ύδατα της Νορβηγίας, νότια των 62o βόρειου γεωγραφικού πλάτους- ότι διαπιστώθηκε ότι οι αλιευτικές δραστηριότητες των σκαφών της Κοινότητας θα μπορούσαν  εντός ολίγου να εξαντλήσουν την εν λόγω ποσόστωση-  ότι, σύμφωνα με τη διαδικασία που προβλέπεται στο άρθρο 2 της συμφωνίας αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (4), τα συμβαλλόμενα μέρη προέβησαν σε νέες διαβουλεύσεις σχετικά με τα αμοιβαία αλιευτικά τους  δικαιώματα για το έτος 1991-  ότι οι διαβουλεύσεις έληξαν και ότι, συνεπώς, η εν λόγω ποσόστωση αλιευμάτων, που είχε χορηγηθεί στην Κοινότητα, αυξήθηκε-  ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο να καθορίσει τους όρους υπό τους οποίους αυτή η πρόσθετη ποσόστωση αλιευμάτων μπορεί να χρησιμοποιηθεί από τους αλιείς της Κοινότητας-  ότι αυτές οι διαθέσιμες δυνατότητες αλιευμάτων θα πρέπει να κατανεμηθούν μεταξύ των κρατών μελών μέσω ποσοστώσεων, σύμφωνα με το άρθρο 4 του κανονισμού (ΕΟΚ) αριθ. 170/83, προκειμένου να επασφαλιστεί η αποτελεσματική τους διαχείριση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα ΙΙ του κανονισμού (ΕΟΚ) αριθ. 3928/90, οι αριθμοί που αφορούν τα "Άλλα είδη" στη διαίρεση CIEM IV αντικαθίστανται από εκείνους που αναφέρονται στο παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1991. Για το Συμβούλιο  Ο Πρόεδρος  B. de VRIES   (1) ΕΕ αριθ. L 24 της 27. 1. 1983, σ. 1. (2) ΕΕ αριθ. L 302 της 15. 11. 1985, σ. 1. (3) ΕΕ αριθ. L 378 της 31. 12. 1990, σ. 46. Κανονισμός που τροποποιήθηκε από τον κανονισμό (ΕΟΚ) αριθ. 2427/91 (ΕΕ αριθ. 222 της 10. 8. 1991, σ. 4). (4) ΕΕ  αριθ. L 226 της 29. 8. 1980, σ. 48.    ΠΑΡΑΡΤΗΜΑ  Κατανομή των ποσοστώσεων αλιείας της Κοινότητας στα ύδατα της Νορβηγίας για το 1991  (σε τόνους ανά βάρος νωπών ιχθύων)        Είδη  Διαίρεση CIEM  Ποσοστώσεις αλιείας της Κοινότητας  Ποσοστώσεις που χορηγούνται στα κράτη μέλη       Άλλα είδη  IV  8 500  Δανία 4 250     Ηνωμένο Βασίλειο 3 184     Γερμανία  Βέλγιο 1 066  Γαλλία  Ολλανδία